ICHI บวก 2% โบรกฯ อัพเป้า 12.50 บ. ลุ้นไตรมาส 4 กำไรนิวไฮ รับกระแส Vitamin Water
ICHI บวก 2% โบรกฯ อัพเป้า 12.50 บ. ลุ้นไตรมาส 4 กำไรนิวไฮ รับกระแส Vitamin Water 
19 พ.ย. 2563

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 11.24 น. อยู่ที่ 11.60 บาท บวก 0.20 บาท หรือ 1.75% สูงสุดที่ 11.90 บาท ต่ำสุดที่ 11.50 บาท ด้วยมูลค่าซื้อขาย 155.36 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ว่า ICHI  โทนประชุมยัง Aggressive ผู้บริหารมั่นใจต่อความสำเร็จของ Vitamin Water ของตัวเอง รวมถึงล่าสุดเซ็นสัญญาลูกค้า OEM เพิ่มอีก 2 รายคาดเริ่มผลิตและส่งมอบปีหน้า แนวโน้มกำไรไตรมาส 4/63 มีลุ้นทำ New High หนุนทั้งปีโต 29% เมื่อเทียบจากปีก่อน ส่วนปี 2564 ปรับเพิ่มประมาณการขึ้น 15% เป็นเติบโต 32% เมื่อเทียบจากปีก่อน จากเดิมคาดโต 15% พร้อมปรับเพิ่มราคาเป้าหมายเป็น 12.50 บาท จากเดิม 11 บาท แนะนำ “เก็งกำไร”